વલસાડ આગળ વાંકી નદી વહે છે. સહ્યાદ્રીના ઓતરાદા ઢોળાવ પરથી નીકળતી આ નદી જંગલો વટાવીને વાંકીચૂકી વહે છે. રામનારાયણ વિ. પાઠક એકવાર તીથલ રહેવા ગયા ત્યારે પત્ની હીરાબહેનના વાંકા સેંથાને જોઇને મજાક કરી હતી કે, ‘તું પણ આ વાંકા નદી જેવી છે.’ ત્યારપછી હીરાબહેને વાંકો સેંથો પાડવાનું છોડી દીધેલું, પણ વાંકી તો હજી તેવી જ રહી છે! આ વાત મને સદ્્ગત મિત્ર ચંદ્રકાંત પંડ્યાએ નવસારીથી લખી મોકલી હતી.